शंकर भगवान् ब जिन्ने चिर छड़े हे, मुंह स्वा पाइऐ बन्न-सबन्ने गणे कन्ने मसान घाट भूत लीला करदे हे। जिन्ने चिर पार्वती जी नईं होन उन्नें गी बी कुतै गृहस्ती दी कन्दा दा स्ह‌्‌रा नईं थोंदा। में सोचेया तातो होरें गी कन्नें लेई चलगे, ओ ते टब्बर टोरे आले न, मेरी शराफता दी जमानता ते देई सकदे ‘न’। पर मनुख जिन्ना चर घरा बाह्‌र नईं निकले असलीयत दा पता नईं चलदा। घरै दियां दवारां जमाने दी तबदीली पर परद पाई रखदियां ‘न’। घर चलदी गड्डी दा बन्द डब्बा ऐ, अन्दरा सब किछ उऐ जनेआ, पर बाह्‌र झांको ते किछ होर दा होर।